উত্তরবঙ্গের সোনা রায়ের ছড়া কবিতা মিলনসাগর Ballads of Sona Roy North Bengal Poetry MILANSAGAR
তারাপ্রসন্ন মুখোপাধ্যায়ের "উত্তরবঙ্গের সোনা রায়ের ছড়া" প্রবন্ধে যেতে এখানে ক্লিক করুন।
উত্তরবঙ্গের সোনা রায়ের ছড়া - পৌষ মাসে শস্যোত্সব উপলক্ষে বাংলার সর্বত্র কৃষকেরা আনন্দ-
গান করে থাকে। উত্তরবঙ্গের পল্লী অঞ্চলে বালক ও যুবকেরা পৌষ মাসের প্রথম রাত্রি থেকে সংক্রান্তির
রাত্রি পর্য্যন্ত গৃহস্থের বাড়ী ঘুরে গান করতো। অবিভক্ত বাংলার, উত্তরবঙ্গের প্রায় সর্বত্র তাকে সোনারায়ের
গান বলা হতো। এই ছড়া-গান উত্তরবঙ্গের রংপুর, দিনাজপুর, জলপাইগুড়ি, কুচবিহার প্রভৃতি জেলা থেকে
প্রসারলাভ করে পাবনা, রাজসাহী, মালদহ, প্রভৃতি জেলা পর্য্যন্ত ছড়িয়ে পড়েছিলো। মালদহ ও রাজসাহীতে
এই গান নাকি শাঁখবোল নামে পরিচিত ছিল, তবে তার মধ্যে সোনারায় ঠাকুরের নামের উল্লেখ থাকতো।
বহুকাল পূর্ব্বে রংপুর, কুচবিহার প্রভৃতি জেলার কোন পল্লীতে নাকি তিন ভাই বাস করতেন। তাঁদের নাম
যথাক্রমে সোনা রায়, মাণিক রায়, ও রূপা রায়। তাঁরা তিনজনেই নাকি খুব বীর ছিলেন। তখন উত্তরবঙ্গের
পল্লী অঞ্চলে বাঘের ভয় ছিল, শীতকাল পড়তেই পাহাড় থেকে বাঘ নেমে এসে লোকের শস্য ক্ষেতের মধ্যে
আস্তানা গাড়ত। সোনা রায় বাঘ শিকারে বিশেষ ওস্তাদ ছিলেন, এমন কি তিনি নাকি বাঘকে বশীভূত করে
তার পিঠের উপর চড়ে ঘুরে বেড়াতেন। মাণিক রায় মহিষের পিঠে এবং রূপা রায় হাতি কিংবা ঘোড়ার
ফিঠে উঠতেন। বিশ শতকের গোড়ার দিকেও উত্তরবঙ্গের পল্লী অঞ্চলে গৃহস্থেরা সোনা রায়, মাণিক রায় ও
রূপা রায়ের মূর্তি বানিয়ে পূজা করতেন।
সোনা রায়ের ছড়া-গান নিয়ে তারাপ্রসন্ন মুখোপাধ্যায়ের একটি প্রবন্ধ “উত্তরবঙ্গের সোনা রায়ের ছড়া”, দেশ
পত্রিকার জ্যৈষ্ঠ ১৩৪৬ (মে ১৯৩৯) সংখ্যায় প্রকাশিত হয়েছিল। তখনই এই ছড়া-গানের প্রচলন প্রায় শেষ
হয়ে এসেছিলো। তবুও মিলনসাগরে আমরা এই ছড়া-গান তোলার ব্যবস্থা করেছি কারণ অধুনা লুপ্ত হলেও,
এই কবিতা, বাংলার ঐতিহ্যের অঙ্গ।
এখনও উত্তরবঙ্গের কোথাও এই গানের প্রচলন রয়েছে কি না তার খবর আমরা পাই নি। এই বিষয়ে আরও
খোঁজ-খবর থাকলে আমাদের জানাতে পারেন। আমরা এই পাতায় তাঁর উল্লেখ করবো।
আমরা তারাপ্রসন্ন মুখোপাধ্যায়ের উপরোক্ত প্রবন্ধ “উত্তরবঙ্গের সোনা রায়ের ছড়া” সম্পূর্ণ (গান সমেত)
এখানে তুলে দিচ্ছি পাঠকের সুবিধার জন্য। গানগুলো আলাদাভাবে নীচের কবিতার পাতায়ও তোলা হলো।
তারাপ্রসন্ন মুখোপাধ্যায়ের "উত্তরবঙ্গের সোনা রায়ের ছড়া" প্রবন্ধে যেতে এখানে ক্লিক করুন।
উত্স - তারাপ্রসন্ন মুখোপাধ্যায়ের প্রবন্ধ “উত্তরবঙ্গের সোনা রায়ের ছড়া”, দেশ পত্রিকার
.            জ্যৈষ্ঠ ১৩৪৬ (মে ১৯৩৯) সংখ্যা।
উত্তরবঙ্গের সেনা রায়ের ছড়ার মূল পাতায় যেতে এখানে ক্লিক করুন।
তারাপ্রসন্ন মুখোপাধ্যায়ের "উত্তরবঙ্গের সোনা রায়ের ছড়া" প্রবন্ধে যেতে এখানে ক্লিক করুন।
আমাদের ই-মেল - srimilansengupta@yahoo.co.in
এই পাতার প্রথম প্রকাশ - ২৭.৫.২০১৬
...